Millennium Media Bangunkan Reboot “Hellboy”
Filem baharu Hellboy dilaporkan sedang dalam pembangunan di Millennium Media dengan pengarah telahpun dipilih dan skrip telahpun siap sepenuhnya.  Menurut DiscussingFilm, Brian Taylor diberi tanggungjawab untuk mengarahkan filem terbaru Hellboy itu. Taylor sebelum ini pernah mengarahkan beberapa episod untuk siri Happy! dan menjadi pengarah bersama untuk filem Crank dan Ghost Rider: Spirit of Vengenace bersama Mark Neveldine.  Dia turut menjadi penulis bersama untuk filem Jonah Hex bersama Neveldine.  Buat masa ini, masih belum didedahkan siapakan pelakon yang akan membawa watak utama, dan filem itu juga masih tiada syarikat pengedar. Penggambaran dilaporkan bermula pada April ini di Bulgaria.  Menurut sumber, pencipta Hellboy, Mike Mignola dan penulis Christopher Golden menerima kredit untuk filem akan datang, tetapi tidak dipastikan sama ada mereka terlibat dalam penghasilan skrip ataupun tidak.  Turut dilaporkan tajuk kerja filem tersebut berbunyi “Hellboy: The Crooked Man,” dan berkemungkinan besar filem itu akan berdasarkan cerita The Crooked Man dalam salah satu komik Hellboy.  “Pada tahun 1956, di suatu tempat di pergunungan West Virginia, Hellboy bertemu dengan Tom, seorang lelaki yang pada masa mudanya menjual jiwanya kepada syaitan hutan yang dikenali sebagai Crooked Man,” menurut sinopsis volume itu.  “Pada tahun 1956, di suatu tempat di pergunungan West Virginia, Hellboy bertemu dengan Tom, seorang lelaki yang pada masa mudanya menjual jiwanya kepada syaitan hutan yang dikenali sebagai Crooked Man,”  “Bersama-sama mereka mengembara kembali ke hati gelap pergunungan Appalachian untuk menghadapi syaitan itu dan melihat jika jiwa Tom tidak dapat diselamatkan.” “Bersama-sama mereka mengembara kembali ke hati gelap pergunungan Appalachian untuk menghadapi syaitan itu dan melihat jika jiwa Tom tidak dapat diselamatkan.” Filem Hellboy paling terkini dikeluarkan pada 2019 dan dibintangi oleh David Harbour. Ia mendapat sambutan yang negatif daripada pengkritik dan peminat dan dibandingkan dengan filem Hellboy arahan Guillermo del Toro yang popular pada pertengahan tahun 2000-an.